Սերխիո Ագուերո

**Սերխիո Լեոնել Ագուերո դել Կաստիլյո** (, ), արգենտինացի ֆուտբոլիստ, ով հանդես է գալիս անգլիական «Մանչեսթեր Սիթի» ֆուտբոլային ակումբում և Արգենտինայի ֆուտբոլի ազգային հավաքականում։

Սերխիոն հանդես է եկել Արգենտինայի Մ17 և Մ20 հավաքականների կազմում։ Արգենտինայի հավաքականի կազմում 2008 թվականին մասնակցել է Պեկինի Օլիմպիական խաղերին։ Արժանացել է ոսկե մեդալի և դարձել է երկու գոլի հեղինակ կիսաեզրափակչում կայացած Բրազիլիայի հավաքականի դեմ խաղում։ Հավաքականի կազմում մասնակցել է նաև Աշխարհի 2010 և Ամերիկայի գավաթի 2011 թվականների խաղարկություններին։

Ագուերոն եկել է Եվրոպա 2006 թվականին, երբ «Ինդեպենդիենտեից» 23 միլիոն եվրոյի դիմաց տեղափոխվել է իսպանական «Ատլետիկո Մադրիդ»։ Թիմի կազմում մասնակցել է 234 հանդիպման դառնալով 101 գոլի հեղինակ։ Իսպանական կաումբի կազմում Ագուերոն հասցրել է նվաճել ՈՒԵՖԱ Եվրոպա լիգայի գավաթը և ՈՒԵՖԱ Սուպերգավաթը։ 2011 թվականի հուլիսին 35 միլիոն եվրոյի դիմաց տեղափոխվել է անգլիական «Մանչեսթեր Սիթիի»։ Իր առաջին մրցաշրջանում առաջնությյան վերջին խաղում 94-րդ րոպեին դարձել է վճռորոշ գոլի հեղինակ և այդ մրցաշրջանում «Մանչեսթեր Սիթին» 44 տարվա ընդմիջումից հետո հռչակվել է Անգլիայի չեմպիոն։

## Ակումբային կարիերա
### «Ինդեպենդիենտե»
Իր առաջին քայլերը Սերխիոն արել է արգենտինական «Ինդեպենդիենտե» ֆուտբոլային ակումբի կազմում։ «Ինդեպենդիենտեի» մանկապատենական թիմի կազմում Սերխիոն դարձել է Արգենտինայի չեմպիոն։ Ապերտուրեի 2005 թվականի առաջնությունում Սերխիոն դարձել է 9 գոլի հեղինակ։ Այդ տարի թիմը առաջնությունում գրավեց 4-րդ տեղը։ Կլաուսուրայի 2006 թվականի առաջնությունում Ագուերոն կրկնեց իր անցած տարվա արդյունքը և դարձավ 9 գոլի հեղինակ։

Աուգերոյի խաղով սկսեցին հետաքրքրվել եվրոպական մի շարք ակումբներ։ Նրան իրենց թիմում ցանկանում էին տեսնել «Ռեալ Մադրիդի», «Բավարիայի» և «Մանչեսթեր Սիթիի» մարզիչները։ Դրանից բացի Դիեգո Մարադոնան Ագուերոյին ընդգրկեց Գերմանիայում կայանալիք Աշխարհի առաջնության ֆուտբոլիստների շարքում։

### «Ատլետիկո Մադրիդ»
Ագուերոն 2006 թվականի մայիսի 30-ին 23 միլիոն եվրոյի դիմաց տեղափոխվել է «Ատլետիկո Մադրիդ»։ Մրցաշրջանի սկզբում Սերխիոն հիմնականում հայտնվում էր պահեստայինների նստարանին։ Իր առաջին գոլը նոր թիմում նա խփել է Լա Լիգայի երրորդ տուրում կայացած «Աթլետիկ Բիլբաոյի» դեմ խաղում։ Իսպանիայի առաջնության 6-րդ տուրում Ագուերոն դարձավ «Ռեկրեատիվոյի» դեմ խաղի հաղթական գոլի հեղինակը։ 2006 թվականի սեպտեմբերի 3-ին Ագուերոն իր դեբյուտը նշեց նաև հավաքականի կազմում՝ Բրազիլիայի դեմ խաղում, 66-րդ րոպեին փոխարինելով Կառլոս Տևեսին։

Ֆեռնանդո Տոռեսի Լիվերպուլ տեղափոխումից հետո Ագուերոն դարձավ «Ատլետիկոյի» նոր առաջատարը։

2007-2008 մրցաշրջանուրմ Ագուերոն խփել է իր առաջին գոլը Մադրիդյան դերբիի առաջին րոպեին։ Մրցաշրջանը նա շարունակեց նույն ոգեվորվածությամբ։ 2010 թվականի օգոստոսի 27-ին «Ատլետիկոն» 2:0 հաշվով հաղթեց միլանյան «Ինտերին»։ 2010 թվականի հունվարի 4-ին Ատլետիկոն երկարաձգեց պայմանագիրը Ագուերոյի հետ մինչև 2014 թվականը։

Լոնդոնյան «Տոտենհեմը» հունվարի վերջին 45 միլիոն եվրո առաջարկեց Ագուերոյի համար, բայց «Ատլետիկոն» հրաժարվեց վաճառել Ագուերոյին։

2011 թվականի մայիսին արդեն Ագուերոյով հետաքրքրվում էին՝ թուրինյան «Յուվենտուսը», «Ռեալ Մադրիդը» և անգլիական «Մանչեսթեր Սիթին»։

### «Մանչեսթեր Սիթի»
2011 թվականի հուլիսի 26-ին Սերխիոն պայմանագիր կնքեց անգլիական «Մանչեսթեր Սիթիի» հետ։ Հուլիսի 28-ին նա իր թվիթերյան պաշտոնական էջում հայտարարեց որ արդեն «Մանչեսթեր Սիթիի» ֆուտբոլիստ է։ Տրանսֆերի արժեքը կազմում էր 38 միլիոն եվրո։ Նա «Սիթիի» կազմում սկսեց շաբաթական աշխատել 226 հազար ֆունտ կամ մեկ տարում 11.8 միլիոն եվրո։ Անգլիական ակումբի կազմում նա ստացավ 10 համարի մարզաշապիկը։ Ագուերոն դարձավ Սիթիի երրորդ ձեռքբերումը տրանսֆերային պատուհանի ընթացքում՝ ֆրանսիացի Գաել Կլիշիի և շեռնոգորացի Ստեֆան Սավիչից հետո։ Օգոստոսի 16-ին նա իր դեբյուտը նշեց անգլիական ակումբի կազմում՝ «Սուոնսի Սիթիի» դեմ խաղում։ Մանչեսթերյան ակումբը հաղթեց 4:0 հաշվով, իսկ Ագուերոն դարձավ 2 գոլի և մեկ գոլային փոխանցման հեղինակ։

2012 թվականի մայիսի 13-ին Ագուերոն 93-րդ րոպեին դարձավ գոլի հեղինակ և «Մանչեսթեր Սիթին» 1968 թվականից հետո առաջին անգամ հռճակվեց Անգլիայի չեմպիոն։

2013 թվականի հունվարի 1-ին կայացած «Սթոք Սիթիի» դեմ խաղում Ագուերոն վնասվածք ստացավ, նրան փոխարինեց Կառլոս Տևեսը, իսկ Ագուերոն բաց թողեց «Ուոտֆորդի» դեմ կայանալիք Անգլիայի գավաթի խաղը։

2013/14 մրցաշրջանը Ագուերոն սկսեց գոլ խփելով «Նյուքասլ Յունայթեդին»։ Խաղն ավարտվեց 4:0 հաշվով։ Սեպտեմբերի 22-ին «Մանչեսթեր Յունայթեդի» դեմ խաղում Ագուերոն դարձավ դուբլի հեղինակ, իսկ խաղն ավարտվեց 4:1 հաշվով։

2015 թվականի հոկտեմբերի 3-ին Ագուերոն 5 գնդակ ուղարկեց «Նյուքասլի» դարպասը։ Խաղն ավարտվեց 6:1 հաշվով։

## Միջազգային կարիերա
Ագուերոն իր դեբյուտը հավաքականի կազմում նշել է 18 տարեկան հասակում 2006 թվականի սեպտեմբերի 3-ին՝ Բրազիլիայի հավաքականի դեմ խաղում։ Մեկ տարի անց նա մասնակցեց Աշխարհի առաջնության ընտրական փուլի Բոլիվիայի դեմ խաղին։ Ագուերոն Աշխարհի առաջնությունում իր առաջին խաղն անցկացրել է 2010 թվականի հունիսի 12-ին՝ Հարավային Կորեայի դեմ։ Նա 75-րդ րոպեին փոխարինել է Կառոլս Տևեսին և հաջորդ իսկ րոպեին օգնել է հաջողության հասնել Գոնսալո Իգուայինին։ Խաղն ավարտվել է 4:1 հաշվով։

Ագուերոն մասնակցել է Ամերիկայի Գավաթի 2011 թվականի խաղարկությանը։ Արգենտինան ընդգրկվել էր A խմբում, և խաղալու էր Բոլիվիայի, Կոլումբիայի և Կոստա Ռիկայի հավաքականների դեմ։

Ագուերոն ընդգրկվել է նաև Աշխարհի 2014 թվականի առաջնությանը մասնակցող ֆուտբոլիստների շարքում։ Նա առաջին անգամ դաշտ դուրս եկավ հունիսի 15-ին՝ Բոսնիա և Հերցեգովինայի դեմ խաղում։

## Խաղային ոճը
Ագուերոն հանդիսանում է աշխարհի լավագույն հարձակվողներից մեկը։ Ագուերոն հիմնականում հանդես է գալիս կենտրոնական հարձակվողին դիրքում բայցխաղային որակները նրան թփույլ են տալիս նհանդես էգալ նաև ենթահարձակվողի կամ եզրային հարձակվողի դիրքում։ «Մանչեսթեր Սիթիի» գլխավոր մարզիչ Ռոբերտո Մանչինին այնպես է անում որ Ագուերոն ամեն կերպ նմանվի աշխարհահռչակ Ռոմարիոյին, կարողանա հանդես գալ նրա նման։

## Անձնական կյանք
Սերխիո Ագուերոն ամուսնացած է Դիեգո Մարադոնայի կրտսեր դստեր՝ Գիանինա Մարադոնայի հետ։ 2009 թվականի փետրվարի 19-ին Մադրիդում ծնվում է նրանց առաջնեկը՝ Բենյամինը։

## Վիճակագրություն
### Ակումբային

### Ելույթները հավաքականում

**Ընդհանուր։ 79 Խաղ/ 33 Գոլ; 49 Հաղթանակ, 20 Ոչ-ոքի, 10 Պարտություն:**

## Ձեռքբերումներ
### Արգենտինայի հավաքական
* Աշխարհի փոխչեմպիոն - 2014
* Աշխարհի երիտասարդական առաջնության չեմպիոն - 2007
* Աշխարհի երիտասարդական առաջնության լավագույն ռմբարկու և խաղացող - 2007
* Օլիմպիական խաղերի չեմպիոն - 2008

### «Ատլետիկո Մադրիդ»
* Ինտերտոտոյի գավաթակիր - 2007
* ՈՒԵՖԱ Եվրոպայի լիգայի չեմպիոն - 2010
* ՈՒԵՖԱ Սուպերգավաթակիր - 2010

### «Մանչեսթեր Սիթի»
* Անգլիայի չեմպիոն - 2011/12, 2013/14
* Անգլիայի սուպերգավաթակիր - 2012
* Անգլիայի լիգայի գավաթակիր - 2014

## Ծանոթագրություններ

## Արտաքին հղումներ
* Պաշտոնական կայքը
* Պրոֆիլը «Մանչեսթեր Սիթիի» պաշտոնական կայքում 
* Պրոֆիլը national-football-teams.com կայքում

Կատեգորիա:2008 թվականի Ամառային օլիմպիական խաղերի չեմպիոններ
Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Անգլիայի լեգեոներ ֆուտբոլիստներ
Կատեգորիա:Արգենտինայի հավաքականի ֆուտբոլիստներ
Կատեգորիա:Արգենտինացի ֆուտբոլիստներ
Կատեգորիա:Ինդեպենդիենտեի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Մանչեսթեր Սիթիի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Բարսելոնայի ֆուտբոլիստներ
Կատեգորիա:Ատլետիկո Մադրիդի ֆուտբոլիստներ